QUÈ
ÉS "VIU LA CULTURA"

SOL•LICITUD
D'ACTIVITATS

VALORACIÓ D'ACTIVITATS

SAPS QUÈ ÉS I COM FUNCIONA «VIU LA
CULTURA»?

«Viu la cultura» és un programa d’activitats didacticoculturals que la
Conselleria de Participació, Transparència i Cultura del Govern de les Illes
Balears, a través de la seva Direcció General de Cultura, adreça a tots els
centres educatius i que té com a objectiu principal acostar tots els alumnes,
petits i grans, de les Illes Balears al món de la cultura i afavorir un contacte
directe amb la nostra realitat cultural.

Les activitats que es realitzen al mateix centre educatiu que les sol·licita
(tallers d’art, de música, de ciència, les activitats de teatre i dansa, etc.)
es marquen amb un encapçalament de color taronja (centre escolar).Les que es
desenvolupen fora del centre educatiu, a un lloc o un espai determinat (concerts
didàctics, les visites a museus, a centres d’exposicions, itineraris, etc.) es
marquen amb un encapçalament de color verd (visita / sortida).

La Conselleria de Participació, Transparència i Cultura subvenciona una part
del cost de les activitats. El preu que figura a cada activitat ja té la
subvenció aplicada i és el cost per alumne que ha de pagar el centre als
responsables de l’activitat el dia que es du a terme.

En el cas que es vulguin fer dues funcions de la mateixa activitat, aquestes
s’han de fer el mateix dia i en un horari continuat. El centre educatiu pot
sol·licitar un màxim de dues funcions subvencionades d’una mateixa activitat,
que s’han de fer sempre dins el recinte escolar.

Les activitats, llevat que en el text que les descriu s’hi indiqui una altra
cosa, es poden sol·licitar al llarg de tot el curs escolar. Les peticions es
concediran d’acord amb el pressupost destinat a l’efecte.En tots els casos, les
peticions s’atendran per estricte ordre d’arribada.

HISTÒRIA,
ART I CIÈNCIES SOCIALS

MÚSICA
I CULTURA POPULAR

TEATRE
I DANSA

LITERATURA

CIÈNCIA
I MEDI AMBIENT

TALLER DÒNA VIDA AL TEU
CONTE

El taller “Dóna vida al teu conte” cerca fomentar
la creativitat a través del treball en equip.

De la imaginació, al joc, a la creació, us
presentam un taller que té com a objectiu fomentar i estimular la
creativitat dels més joves. A partir de l’aportació dels alumnes
crearem una història que cobrarà vida utilitzant diferents
disciplines artístiques. Per crear la historia treballarem unes
tècniques de creativitat en equip les quals afavoriran el
desenvolupament de la creativitat.

Estem vivint una era tecnològica fascinant que ens
aporta múltiples de recursos i oportunitats, però també està minvant
el potencial imaginatiu i creatiu dels més joves, és per aquest
motiu que creiem important treballar aquest aspecte amb els més
joves per la seva importància amb la millora de la intel•ligència
personal.

Com totes les capacitats humanes la creativitat es
pot desenvolupar i millorar i aquest és un dels objectius d’aquesta
activitat. Per aconseguir el nostre objectiu fomentem la
col•laboració, participació i sobretot la implicació dels
participants.

La creativitat emergeix amb el treball
quotidià.

Adreçat a: educació primària i
ESO
Durada:  1 h i 30
min.
Nombre màxim d’alumnes:
30
Nombre mínim d’alumnes:
25
Preu: 2 €

Per concertar la data i l’hora de l’activitat, emplenau
la butlleta de "SOL•LICITUD D'ACTIVITATS".

Per a més informació, telefonau al 971 17 78
34